**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_\_\_\_\_\_\_\_\_\_\_  2022 թվականի \_\_\_\_\_\_\_ - Ն**

**ԱԶԱՏԱԶՐԿՄԱՆ ԿԱՄ ՑՄԱՀ ԱԶԱՏԱԶՐԿՄԱՆ ԴԱՏԱՊԱՐՏՎԱԾ ԱՆՁԻՆ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼԻՍ ՊԵՏՈՒԹՅԱՆ ՄԻՋՈՑՆԵՐԻ ՀԱՇՎԻՆ ԹԱՐԳՄԱՆՉԻ ԾԱՌԱՅՈՒԹՅՈՒՆՆԵՐԻՑ ՕԳՏՎԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քրեակատարողական օրենսգրքի 133-րդ հոդվածի 15-րդ մասը` Հայաստանի Հանրապետության կառավարությունը ***որոշում է.***

1. Սահմանել ա**զատազրկման կամ ցմահ ազատազրկման դատապարտված անձին պատիժը կրելուց պայմանական վաղաժամկետ ազատելիս պ**ետության միջոցների հաշվին թարգմանչի ծառայություններից օգտվելու կարգը՝ համաձայն Հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրվանից։

**Հայաստանի Հանրապետության  
վարչապետ Ն. Փաշինյան**

**2022 թվականի \_\_\_\_\_\_\_\_\_\_\_\_\_**

**Հավելված  
ՀՀ կառավարության 2022 թվականի  
դեկտեմբերի \_\_\_-ի N \_\_\_-Ն որոշման**

**Կ Ա Ր Գ**

**ԱԶԱՏԱԶՐԿՄԱՆ ԿԱՄ ՑՄԱՀ ԱԶԱՏԱԶՐԿՄԱՆ ԴԱՏԱՊԱՐՏՎԱԾ ԱՆՁԻՆ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼԻՍ ՊԵՏՈՒԹՅԱՆ ՄԻՋՈՑՆԵՐԻ ՀԱՇՎԻՆ ԹԱՐԳՄԱՆՉԻ ԾԱՌԱՅՈՒԹՅՈՒՆՆԵՐԻՑ ՕԳՏՎԵԼՈՒ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Պ**ատիժը կրելուց պայմանական վաղաժամկետ ազատելիս** ա**զատազրկման կամ ցմահ ազատազրկման դատապարտված անձը՝** հայերենին չտիրապետելու դեպքում, Հայաստանի Հանրապետության քրեակատարողական օրենսգրքով սահմանված իրավունքներն արդյունավետորեն իրացնելու նպատակով, իրավունք ունի պետական միջոցների հաշվին օգտվելու թարգմանչի ծառայություններից:

2. Թարգմանիչը թարգմանության համար անհրաժեշտ լեզվին տիրապետող և ա**զատազրկման կամ ցմահ ազատազրկման դատապարտված անձ**ին իր իրավունքների իրացման համար թարգմանչական ծառայություններ մատուցող գործունակ այն անձն է, ով ունի համապատասխան բարձրագույն կրթություն և ա**զատազրկման կամ ցմահ ազատազրկման դատապարտված անձի մայրենի կամ հասկանալի այլ՝** օտար լեզվին տիրապետելու փաստը հաստատող փաստաթուղթ: Թարգմանիչ է համարվում նաև ժեստերի լեզվի կամ Բրայլի (կետառելիեֆային այբուբենով) լեզվի թարգմանիչը:

**2. ԹԱՐԳՄԱՆՉԻ ՆԵՐԳՐԱՎՄԱՆ ԵՎ ՆՐԱ ԾԱՌԱՅՈՒԹՅՈՒՆՆԵՐԻՑ ՕԳՏՎԵԼՈՒ ԸՆԹԱՑԱԿԱՐԳԸ**

3. Հայաստանի Հանրապետության քրեակատարողական ծառայության կողմից թարգմանիչները ներգրավվում են «Գնումների մասին» Հայաստանի Հանրապետության օրենքով սահմանված կարգով:

4. Թարգմանչի վարձատրության չափը և կարգը որոշվում է Հայաստանի Հանրապետության կառավարության 2018 թվականի նոյեմբերի 22-ի N 1334-Ն որոշմամբ:

5. Հայաստանի Հանրապետության քրեակատարողական ծառայությունը հայտարարում է թարգմանիչների մրցույթ, որի արդյունքում հաղթող ճանաչված մասնակիցների հետ պայմանագիր կնքելուց հետո վերջիններս ներառվում են Հայաստանի Հանրապետության քրեակատարողական ծառայության կողմից վարվող թարգմանիչների էլեկտրոնային ռեեստրում (այսուհետ՝ ռեեստր): Թարգմանչի հետ կնքված պայմանագրի ժամկետը լրանալուց հետո թարգմանչի մասին տվյալները հանվում են ռեեստրից:

6. Հաղթող ճանաչվելուց հետո որպես թարգմանիչ ներգրավված անձը Հայաստանի Հանրապետության քրեակատարողական ծառայություն է ներկայացնում հետևյալ փաստաթղթերը`

1) դիմում, որում պետք է նշվեն դիմողի անունը, ազգանունը և հայրանունը, այն լեզուները, որոնցով դիմողն իրականացնելու է թարգմանությունը.

2) դիմողի բնակության կամ գտնվելու վայրի հասցեն, հեռախոսահամարը, էլեկտրոնային փոստի հասցեն.

3) 2 գունավոր լուսանկար՝ 4 x 6 չափսի.

4) անձնագրի կամ նույնականացման քարտի պատճենը.

5) համապատասխան բարձրագույն կրթության և սույն կետի 1-ին ենթակետում նշված լեզուներին տիրապետելու փաստը հաստատող փաստաթղթերի պատճենները:

7. Ռեեստրում ներառված անձը որպես թարգմանիչ նշանակվում է քրեակատարողական ծառայողի որոշմամբ, որում նշվում են ազատազրկման կամ ցմահ ազատազրկման դատապարտված անձի տվյալները (անունը, ազգանունը, հայրանունը, ծննդյան օրը, ամիսը, տարեթիվը, անձնագրի կամ նույնականացման քարտի տվյալները, դատական ակտի մասին տվյալները), թարգմանչի տվյալները (անունը, ազգանունը, հայրանունը, այն ժամանակահատվածը, որի ընթացքում մատուցվելու են ծառայությունները, այն լեզուն, որով իրականացվելու է թարգմանությունը):

8. Ժեստերի լեզվի կամ Բրայլի (կետառելիեֆային այբուբենով) լեզվի թարգմանիչն ընտրվում է ժեստերի լեզվի կամ Բրայլի (կետառելիեֆային այբուբենով) լեզվի թարգմանչի կարիքն ունեցող դատապարտյալի կողմից՝ ռեեստրում ներառված թարգմանիչներից։

9. Ժեստերի լեզվի կամ Բրայլի (կետառելիեֆային այբուբենով) լեզվի թարգմանիչը մինչև սույն կարգի 7-րդ կետում նախատեսված որոշմամբ թարգմանչական ծառայությունների տրամադրումը նախապես հանդիպում է ազատազրկման կամ ցմահ ազատազրկման դատապարտված անձի հետ, որի համաձայնության դեպքում է սկսում մատուցել թարգմանչական ծառայություններ: Եթե ազատազրկման կամ ցմահ ազատազրկման դատապարտված անձը չի համաձայնվում ընտրված՝ ժեստերի լեզվի կամ Բրայլի (կետառելիեֆային այբուբենով) լեզվի թարգմանչի ծառայություններից օգտվելու հետ, ապա դրա մասին տեղեկացնում է քրեակատարողական ծառայողին, ով փոխում է թարգմանչին:

10. Ա**զատազրկման կամ ցմահ ազատազրկման դատապարտված անձին պատիժը կրելուց պայմանական վաղաժամկետ ազատելիս պ**ետության միջոցների հաշվին թարգմանիչը թարգմանչական ծառայությունները տրամադրում է պայմանական վաղաժամկետ ազատելու գործընթացի ողջ ընթացքում՝ ապահովելով ըստ անհրաժեշտության բանավոր և գրավոր թարգմանություն: